Nicușor Dan, gata de începerea campaniei pentru alegerile prezidențiale. Și-a lansat sloganul "România onestă" și site-ul. Câte milioane de euro vrea să strângă din donații VIDEO
Primarul general al Capitalei, Nicușor Dan, a vorbit luni, 3 februarie, într-o conferință de presă, despre lansarea oficială a campaniei electorale pentru prezidențialele din luna mai. "România onestă" este sloganul campaniei sale. Edilul a avut zilele trecute o întâlnire cu Elena Lasconi și, imediat după aceasta, a afirmat că nu se va retrage din cursa pentru Cotroceni.